《乱后宿南陵废寺寄沈明府》
唐代·杜荀鹤

只共寒灯坐到明，塞鸿冲雪一声声。
乱时为客无人识，废寺吟诗有鬼惊。
且把酒杯添志气，已将身事托公卿。
男儿仗剑酬恩在，未肯徒然过一生。

作者简介：杜荀鹤(846～904)，唐代诗人。字彦之，号九华山人。汉族，池州石埭（今安徽石台）人。大顺进士，以诗名，自成一家，尤长于宫词。大顺二年，第一人擢第，复还旧山。宣州田頵遣至汴通好，朱全忠厚遇之，表授翰林学士、主客员外郎、知制诰。恃势侮易缙绅，众怒，欲杀之而未及。天祐初卒。自序其文为《唐风集》十卷，今编诗三卷。事迹见孙光宪《北梦琐言》、何光远《鉴诫录》、《旧五代史·梁书》本传、《唐诗纪事》及《唐才子传》。